Diari Oficial de la Generalitat Valenciana


Sumari del DOGV 5885, del 04-11-2008 (2008/12672)

Convocatòria i bases per a la provisió en propietat d'un lloc de treball de neteja a temps complet i un altre a temps parcial.
------------------------------------------------------------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12326


Data del document
:   20-10-2008

Organisme emissor
:   Ajuntament de l'Alcúdia de Crespins

Tipus de document
:   Convocatòria

Descriptors 

:   * Alcúdia de Crespins, l'
    * concurs administratiu
    * personal de serveis
    * administració local

Convocatòria i bases per a la provisió en propietat d'un lloc de treball de neteja a temps complet i un altre a temps parcial. [2008/12329]  
Mitjançant la Resolució de l'Alcaldia Presidència número 973/2008, de data 20 d'octubre, s'ha procedit a convocar proves selectives per a cobrir mitjançant el sistema de concurs oposició, amb caràcter fix, un lloc de naturalesa laboral de neteja a jornada completa i un altre a temps parcial, adscrits a la brigada municipal d'obres, i també s'aproven les bases que han de regir la convocatòria, les quals es transcriuen a continuació:  
Bases per a la selecció i posterior contractació, amb caràcter de personal laboral fix, per a cobrir un lloc de treball de neteja a temps complet i un altre a temps parcial a l'Ajuntament de l'Alcúdia de Crespins mitjançant de concurs oposició.  
Primera. Objecte de la convocatòria  
L'objecte de la present convocatòria és la provisió, mitjançant concurs oposició per torn lliure, i posterior contractació com a personal laboral fix, d'un lloc de netejador a jornada completa i un altre a temps parcial, inclosos a l'oferta d'ocupació pública corresponent a l'exercici de 2007, aprovada pel Decret de l'Alcaldia número 671/2008 i publicada en el Butlletí Oficial de la Província de València de 2 de juliol de 2008, número 156.  
Estos llocs estan classificats a la plantilla de personal, de conformitat amb el que establix l'article 76 i disposició addicional setena de la Llei 7/2007, de 12 d'abril, com a agrupació professional equivalent al grup de titulació E.  
Segona. Contingut de la plaça: funcions que ha de realitzar  
Són les funcions dels llocs de treball que cal cobrir les que figuren a la relació de llocs de treball de l'Ajuntament de l'Alcúdia de Crespins, aprovada definitivament en la sessió plenària de data 3 de juny de 2008, publicada en el Butlletí Oficial de la Província de València de 17 de juliol de 2008.   
Tercera. Requisits dels aspirants  
Seran requisits per a participar en les proves selectives:  
- Tindre la nacionalitat espanyola, sense perjudici del que disposa l'article 57 de la Llei 7/2007, de 12 d'abril.  
- Tindre complits 16 anys d'edat i no excedir, si escau, de l'edat màxima de jubilació forçosa.  
- Tindre la capacitat funcional per a l'exercici de les tasques.  
- No haver sigut separat mitjançant expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics a causa de resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haja sigut separat o inhabilitat. En cas de ser nacional d'un altre Estat, no trobar-se inhabilitat o en situació equivalent, ni haver sigut sotmés a sanció disciplinària o equivalent que impedisca, en el seu Estat, en els mateixos termes, l'accés a l'ocupació pública.  
Totes les condicions enumerades les hauran de complir els aspirants el dia en què finalitze el termini de presentació d'instàncies.  
Quarta. Presentació d'instàncies  
Les sol·licituds per a prendre part en el procediment selectiu, en la qual els aspirants faran constar que coneixen i accepten les bases i que complixen els requisits indicats en la base tercera, s'adreçaran a l'alcalde president de la corporació, i es presentaran al Registre General de l'Ajuntament o en qualsevol de les formes establides en l'article 38 de la Llei 30/1992, de 26 de novembre, durant el termini de 20 dies naturals, comptadors des de l'endemà de la publicació de l'extracte corresponent de la convocatòria en el Boletín Oficial del Estado.  
Les instàncies hauran d'anar acompanyades obligatòriament, per a ser admés en el procés selectiu de:   
- Fotocòpia compulsada del document nacional d'identitat.  
- Justificant d'ingrés dels drets d'examen que es fixa en 50 euros, els quals es pagaran a l'entitat bancària Bancaixa, compte número 0994-5872-19-4617773098, indicant «en concepte de drets d'examen per a la provisió de diverses places de netejador de l'Ajuntament de l'Alcúdia de Crespins».  
- Documentació acreditativa dels mèrits que s'aporten a la fase de concurs.   
Cinquena. Llista d'aspirants admesos i exclosos  
Per a ser admés n'hi haurà prou que els aspirants manifesten per escrit a les seues instàncies que complixen tots i cada un dels requisits exigits a les bases, referits a la data de finalització del termini de presentació d'instàncies i haver pagat els drets d'examen amb justificant de l'ingrés.  
Finalitzat el termini, mitjançant resolució, es declararà aprovada provisionalment la llista d'admesos i exclosos. Esta resolució, que es publicarà en el Butlletí Oficial de la Província de València, indicarà el termini de 10 dies per a l'esmena de defectes pels aspirants exclosos. Així mateix, dins del termini indicat, les persones interessades podran presentar qualsevol reclamació pertinent. Els errors de fet podran esmenar-se en qualsevol moment, d'ofici o a petició de la persona interessada. Si no es produïx cap reclamació, la resolució provisional esdevindrà en definitiva. En qualsevol altre cas, una vegada resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà igualment en el Butlletí Oficial de la Província de València, en què s'indicarà la data, el lloc i l'hora d'inici del primer exercici, així com l'orde d'intervenció dels aspirants, que serà per la lletra A. La publicació d'esta resolució serà determinant dels terminis a este efecte de possibles reclamacions.  
Sisena. Òrgans de selecció  
Es constituirà un tribunal qualificador compost de la manera següent:  
President: secretari interventor.  
Secretari:   
- Un funcionari de carrera de la corporació de la mateixa titulació o superior a la requerida al lloc de treball que cal cobrir.  
Vocals:   
- Dos funcionaris de carrera o personal laboral de caràcter fix o indefinit que tinga la mateixa titulació o superior a l'exigida en la convocatòria.  
- Un representant del Consell de la Generalitat Valenciana nomenat per la Direcció General de Cohesió Territorial.  
El tribunal podrà requerir l'assessorament de qualsevol treballador de l'Ajuntament, en els aspectes que requerisquen un coneixement especialitzat, el qual col·laborarà amb el tribunal i tindrà veu però no vot.   
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament. Les persones proposades o designades per a actuar com a membres del tribunal hauran d'abstindre's de formar-ne part quan concórreguen les circumstàncies establides en l'article 28 de la Llei 30/1992, sense perjudici de la possibilitat de la seua recusació, de conformitat amb el que establix l'article 29 de la mateixa norma.  
Així mateix, estarà facultat per a resoldre les qüestions que puguen suscitar-se durant la realització de les proves, per a adoptar els acords necessaris que en garantisquen l'orde correcte, en tot allò no previst en les presents bases, i per a la seua adequada interpretació.  
A l'efecte del que disposa l'article 30 del Reial Decret 462/2002, de 24 de maig, el tribunal que actua en esta prova selectiva tindrà la categoria tercera de les recollides este reial decret, tant pel que fa a les assistències dels membres del tribunal com dels seus assessors i col·laboradors.   
Setena. Orde d'actuació dels aspirants   
Els aspirants seran convocats per a cada exercici en crida única, i quedaran decaiguts en el seu dret en el supòsit de personació als llocs de celebració de l'exercici i ja s'hagen iniciat les proves o per la inassistència a estes, encara que es dega a causes justificades. En el supòsit de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i l'admissió no incomplisca el principi d'igualtat amb la resta dels aspirants. L'orde d'intervenció dels aspirants en aquells exercicis que es puguen realitzar conjuntament serà l'alfabètic, i s'iniciarà per l'aspirant el cognom del qual comence per la lletra U, de conformitat amb el resultat del sorteig públic publicat en el Diari Oficial de la Comunitat Valenciana número 5511, de 14 de maig de 2007.  
El tribunal podrà en qualsevol moment requerir els aspirants perquè n'acrediten la identitat, els quals hauran d'anar proveïts del document nacional d'identitat o de document que el substituïsca.  
Huitena. Fase d'oposició  
Esta fase es valorarà fins a un màxim de 7 punts. Constarà de dos exercicis, de caràcter obligatori, i caldrà obtindre un mínim d'1,50 en cada exercici. Cada exercici es valorarà de 0 a 3 punts.  
Primer exercici, obligatori i eliminatori: consistirà en contestar per escrit un qüestionari de 20 preguntes quadriopcionals amb una sola resposta correcta, en un temps màxim de 45 minuts, basat en el contingut del programa que s'adjunta com a annex I, part general. Este exercici es puntuarà de 0 a 3 punts, i caldrà obtindre un mínim d'1,50 per a superar-lo.  
Segon exercici, de caràcter obligatori i eliminatori: consistirà a respondre per escrit un qüestionari de 20 preguntes amb quatre respostes alternatives sobre els temes que figuren a l'annex I, part específica. Este exercici es puntuarà de 0 a 4 punts, i caldrà obtindre un mínim de 2 punts per a superar-lo. Este exercici tindrà una durada màxima de 45 minuts.  
La puntuació resultant d'estos dos exercicis estarà determinada per la suma de les puntuacions obtingudes en cada un.  
Novena. Fase de concurs  
Els aspirants podran acreditar els mèrits següents: servicis prestats en altres administracions públiques o en l'activitat privada com a personal de neteja: 0,25 per semestre. En total, la puntuació obtinguda en esta fase no podrà superar els 3 punts.  
L'experiència en les administracions públiques s'ha d'acreditar mitjançant un certificat expedit pel registre de personal corresponent. El treball realitzat fora de les administracions públiques, ha de provar-se amb el contracte laboral o un certificat de l'empresa i el document o certificat expedit per l'òrgan competent de la Seguretat Social, que acredite haver cotitzat al corresponent sistema de previsió durant tot el temps que s'al·lega i en el grup de cotització que corresponga a la categoria professional, o qualsevol altre document oficial que acredite a judici del tribunal la prestació dels servicis al·legats (còpia de l'alta en el IAE, butlletí de cotització...).  
La puntuació final del concurs serà el resultat de la suma de les puntuacions atorgades pel tribunal a cada un dels mèrits considerats.   
 Deu. Relació d'aprovats  
La qualificació final del procés estarà determinada per la suma de les puntuacions obtingudes en la fase d'oposició. En cas d'empat, l'orde s'establirà segons els criteris següents:  
Haurà d'ajustar-se en primer lloc a la major puntuació obtinguda en la fase d'oposició i, si persistira l'empat, este es desfarà per la major puntuació obtinguda en els distints apartats en el barem de concurs, pel mateix orde amb què figuren relacionats.   
Les llistes definitives es publicaran al tauler d'anuncis de l'Ajuntament, i indicaran l'orde de puntuació del concurs oposició, sense que el tribunal puga declarar que ha superat el procés selectiu un nombre d'aspirants superior al de les places convocades.   
Onze. Presentació de documents   
El tribunal de selecció elevarà a l'alcalde la proposta de nomenament perquè, mitjançant una resolució, es procedisca al nomenament dels aspirants proposats. Els dos aspirants seleccionats triaran entre les places oferides a jornada completa o a jornada parcial, i començarà pel qui haja obtingut major puntuació, fins a arribar a qui tinga menys puntuació. Els empats es decidiran pel sistema indicat en la base anterior. L'elecció s'efectuarà per escrit presentat al Registre de l'Ajuntament, en el termini de cinc dies després de la publicació de les llistes definitives al tauler d'anuncis.  
 L'aspirant, per a ser nomenat, haurà de presentar al Registre de l'Ajuntament, dins del termini de 20 dies naturals, des que es faça pública la relació d'aspirants aprovats, els documents acreditatius de les condicions de capacitat i els requisits exigits en la convocatòria.   
La falta de presentació de la documentació dins del termini indicat, excepte en els casos de força major, o de la presentació de la qual es desprenga que no complix els requisits exigits en la convocatòria, l'aspirant no podrà ser nomenat i quedaran anul·lades totes les actuacions, sense perjudici de la responsabilitat en què haja pogut incórrer per falsedat en la instància.   
Dotze. Formalització de la contractació laboral   
Transcorregut el termini de presentació de la documentació, l'alcalde dictarà una resolució, que es publicarà en el Butlletí Oficial de la Província de València, per al qual nomenarà l'aspirant i procedirà a subscriure el corresponent contracte de naturalesa laboral, que tindrà caràcter indefinit.  
Tretze. Incidències  
El tribunal quedarà autoritzat per a resoldre els dubtes que es presenten i prendre els acords necessaris per al correcte orde del procés selectiu en tot allò no previst en estes bases.  
Catorze. Borsa de treball  
Amb els aspirants no seleccionats que hagen superat algun dels exercicis que componen el procés selectiu es formarà una borsa de treball per si es produïxen vacants al lloc de treball que constituïx l'objecte de la present convocatòria. La crida es produirà per orde de puntuació i tindrà una validesa fins a la convocatòria de noves places o fins a l'esgotament de la borsa.  
Quinze. Normativa i recursos   
En allò no previst en estes bases, la convocatòria es regirà pel que disposa la normativa estatal sobre funció pública, integrada fonamentalment per la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, preceptes vigents de la Llei 30/1984, de 2 d'agost, de Mesures per a la Reforma de la Funció Pública, així com pel que disposa la Llei 7/1985, de 2 d'abril, Reguladora de les Bases de Règim Local, i pel Reial Decret 896/1991, normativa autonòmica sobre funció pública, i pel Reial Decret Legislatiu 1/1995, de 24 de maig, pel qual s'aprova el Text Refós de la Llei de l'Estatut dels Treballadors.   
Contra les presents bases, l'acord d'aprovació de les quals és definitiu en via administrativa, així com contra aquells actes definitius que es deriven de l'aprovació d'estes bases, les persones interessades hi podran interposar:  
- Recurs potestatiu de reposició davant del mateix òrgan que les va dictar, en el termini d'un mes, comptador des de l'endemà de la publicació.   
- Recurs contenciós administratiu davant del jutjat contenciós administratiu corresponent dels de València, en el termini de dos mesos, comptadors des de l'endemà de la publicació o si s'ha interposat un recurs de reposició, comptador des de l'endemà de la notificació de la resolució o publicació expressa, o en el termini de sis mesos, comptadors des de l'endemà de la resolució presumpta del recurs, la qual es produirà pel transcurs d'un mes des de la interposició d'este sense que s'haja notificat resolució expressa.  
Setze. Publicació  
Les presents bases es publicaran en el Butlletí Oficial de la Província de València, en el Diari Oficial de la Comunitat Valenciana, així com el corresponent anunci de la convocatòria en extracte en el Boletín Oficial del Estado.   
   
ANNEX  
Oposició netejadores  
Temes comuns  
Tema 1. La Constitució espanyola de 1978: estructura i principis generals. Drets i deures fonamentals.   
Tema 2. Organització de l'Estat. El municipi. L'organització municipal: òrgans de govern municipals.        
Tema 3. El concepte de pressupost municipal.   
Tema 4. Procediment administratiu general i local. Normativa i procediment. El personal al servici de l'administració local.  
 Temes específics  
Tema 5. Productes de neteja. Identificació de productes de neteja i desinfecció. Les propietats dels seus components. Dosificació. Significat dels símbols utilitzats a les etiquetes dels productes. Manipulació, transport i emmagatzematge dels productes.   
Tema 6. Útils i maquinària de neteja.   
Tema 7. Àrees de neteja. Carrers, places, parcs públics i pistes esportives.   
Tema 8. Àrees de neteja: el bany. Desinfecció i ambientació. Especial referència a la neteja de neteges públiques.   
Tema 9. Àrees de neteja: centres públics, aules centres educatius i àrees administratives.   
Tema 10. Àrees de neteja: mobiliari, vidres, sostres, parets, i totes classes de sòl.   
Tema 11. Seguretat i salut del personal de neteja. Actuació en cas d'accident.   
Tema 12. Aspectes ecològics en la neteja. Eliminació de residus.  
   
L'Alcúdia de Crespins, 20 d'octubre de 2008.- L'alcalde: Javier Sicluna Lletget.